《秋怀四首 其一》
明代·吴稼竳

谁家凄切捣衣声，吹入空闺恨转生。永夜寒乌栖未定，清霜独鹤舞难成。

素丝沈水元无影，绿绮临风久不鸣。惟有旧时机上月，照人寂寞片心明。

作者简介：浙江孝丰人，字翁晋，吴维岳子。以父任为郎，官至云南通判。以诗见称于王世贞，与吴梦旸、臧懋循、茅维称四子。工乐府。有《元盖副草》。